Suchinthana/ta-wikipedia huggingface dataset:
சுல்தான் (2021 திரைப்படம்)

சுல்தான் என்பது 2021 ஆம் ஆண்டு தமிழ்மொழியில் வெளியான ஒரு  அதிரடித் திரைப்படம் ஆகும். இத்திரைப்படத்தை பாக்கியராஜ் கண்ணன் இயக்க எஸ் ஆர் பிரகாஷ் பாபு ட்ரீம் வாரியர் பிக்சர்ஸ் என்ற பெயரின் கீழ் தயாரித்து இருந்தார். இத்திரைப்படத்தில் கார்த்திக் , ராஷ்மிகா மந்தண்ணா ஆகியோர் முக்கிய கதாப்பாத்திரத்தில் நடித்திருந்தனர். யுவன் ஷங்கர் ராஜா பின்னணி இசை அமைத்திருந்தார். இதர பாடல்களை விவேக்-மெர்வின் கூட்டணி உருவாக்கியிருந்தனர். சத்யன் சூரியன் மற்றும் ரூபன் ஆகியோர் முறையே ஒளிப்பதிவு மற்றும் தொகுப்பை கையாண்டனர் இத்திரைப்படம் ஏப்ரல் 22  2021 வெளியானது.

கதைக்கரு 
தன் தந்தைக்கு அடியாட்களாக குற்றங்கள் புரிந்து வந்த கூட்டத்தை அவரின் இறப்புக்குப் பிறகு திருத்த முயலும் விக்ரம் என்ற கதாபாத்திரத்தை சுற்றி நிகழ்வதுதான் சுல்தான் திரைப்படத்தின் கதை.

நடிப்பு 

 விக்ரம் என்கிற கதாபாத்திரத்தில் நடித்தவர் கார்த்திக்
 ருக்மணி என்ற கதாபாத்திரத்தில் நடித்தவர் ராஷ்மிகா மந்தண்ணா
 மன்சூர் என்கிற கதாபாத்திரத்தில் நடித்தவர் லால்
 சேதுபதி என்கிற கதாபாத்திரத்தில் நடித்தவர் நெப்போலியன்
 ஜெயசீலன் என்கிற கதாபாத்திரத்தில் நடித்தவர் ராமச்சந்திர ராஜு
 அன்னலட்சுமி என்கிற கதாபாத்திரத்தில் நடித்தவர் அபிராமி
 ஓட்ட லாரி என்கிற கதாபாத்திரத்தில் நடித்தவர் யோகிபாபு

மேற்கோள்கள் 

2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
கார்த்திக் சிவகுமார் நடித்துள்ள திரைப்படங்கள்
விவேக்-மெர்வின்

விவேக் மற்றும் மெர்வின் தமிழ்த் திரைப்படங்களில் இசை அமைக்கும் மற்றும் பாடல்கள் இயற்றும் இசையமைப்பாளர்கள், பாடகர்கள் மற்றும் சுதந்திர இசை தயாரிப்பாளர்கள் ஆவர். வடக்கறி (2014) , புகழ் (2016) , டோரா (2017) மற்றும் குலேபகாவலி (2018) ஆகிய படங்களில் அவர்கள் பணியாற்றியுள்ளனர்.

இசை பின்னணி 
விவேக் சிவா பயிற்சி பெற்ற ஒரு பாரம்பரிய இசையமைப்பாளர் ஆவார். தனது பள்ளி மற்றும் கல்லூரி காலங்களில் பல்வேறு இசைக் குழுக்களில் அவர் செயல் ஆற்றியுள்ளார். மெர்வின் சாலமன் இசையமைப்பாளராகவும் இசை தயாரிப்பாளராகவும் சுதந்திர இசையை உருவாக்கி வந்தார். விவேக், மெர்வின் மற்றும் அனிருத் ஆகிய மூவரும் ஃஜிங்ஸ் என்ற இசைக் குழுவிலிருந்து வந்தவர்கள். விவேக் மற்றும் மெர்வின் பின்னாளில் அனிருத் இசையமைத்த திரைப்படங்களில் பணியாற்றி வந்தனர். 2015 ஆம் ஆண்டு வெளியான வடகறி திரைப்படத்தில் இசை அமைத்ததன் மூலம் இவர்களுக்கு தமிழ் சினிமாவில் வரவேற்பு கிடைத்தது.

மேற்கோள்கள் 

தமிழ்த் திரைப்பட இசையமைப்பாளர்கள்
வாழும் நபர்கள்
திரை இரட்டையர்கள்
முக்கல்நாயக்கன அள்ளி

முக்கல்நாயக்கன அள்ளி (Mukkalnaickanahalli) ன்பது இந்திய ஒன்றியம்,  தமிழ்நாட்டின், தருமபுரி மாவட்டம், தருமபுரி வட்டத்துக்கு   உட்பட்ட  ஒரு வருவாய் கிராமம் ஆகும்.

அமைவிடம் 
இந்த ஊரானது மாவட்ட தலைநகரான தருமபுரியிலிருந்து  10 கிலோமீட்டர் தொலைவ் உள்ளது.

மேல் இராஜாேதோப்பு

தருமபுரி மாவட்டத்தில் இருந்து சுமார் 12 கிலோமீட்டர் தொலைவில் உள்ளது. முக்கல்நாயக்கன் அள்ளி ஊராட்சிக்கு உட்பட்ட கிராமமாகும். இயற்கை எழில் கொஞ்சும் மலைகள் சூழ்ந்தும், கரும்பு, மஞ்சள், நெல், மல்லிகை பூ வியாபாரம் என  வேளாண்மையில் தலைச் சிறந்து விளங்கும் ஊராகவும் திகழ்கிறது. இவ்வூரில் 300 மக்கள் வசித்து வருகின்றனர். இங்கு குழந்தைகளுக்கான அங்கன்வாடி மையமும்,  மாணவர்கள் பயில உயர்நிலைப் பள்ளியும் உள்ளது. மேலும் அரசு ஆரம்ப சுகாதார நிலையமும் அமைந்துள்ள ஊராகத் திகழ்கிறது. இச்சுகாதார நிலையம் அருகிலுள்ள ஊர்களிலிருந்து வரும் மக்களின் நோய்களை குணப்படுத்தும் மையமாகச் செயல்படுகிறது.

மக்கள் வகைப்பாடு 
2011 மக்கள் தொகை கணக்கெடுப்பின்படி இக்கிராமத்தில் 1,587 குடும்பங்கள் வசிக்கின்றன. கிராமத்தின் மொத்த மக்கள் தொகையானது 6,576 ஆகும். இதில் பெண்களின் எண்ணிக்கை 3,172 என்றும், ஆண்களின் எண்ணிக்கை 3,404 என்றும் உள்ளது.

மேற்கோள்

தர்மபுரி மாவட்டத்திலுள்ள கிராமங்கள்
மிஸ்டர் அண்ட் மிசஸ் சின்னத்திரை 1

மிஸ்டர் அண்ட் மிசஸ் சின்னத்திரை 1 என்பது 20 சனவரி முதல் 19 மே 2019 ஆம் ஆண்டு வரை விஜய் தொலைக்காட்சியில் ஞாயிற்றுக்கிழமைதோறும் மாலை 6.30 மணிக்கு ஒளிபரப்பான உண்மைநிலை போட்டி விளையாட்டு நிகழ்ச்சி ஆகும். இது மிஸ்டர் அண்ட் மிசஸ் சின்னத்திரையின் முதல் பருவம் ஆகும். இந்த பருவத்தையும் தொகுப்பாளர் மா கா பா ஆனந்த் என்பவர் தொகுப்புரை ஆற்றி நடத்தினார். இந்த நிகழ்ச்சியில் பிக் பாஸ் தமிழ் 2 புகழ் விஜயலட்சுமி, நடிகை தேவதர்சினி, கோபிநாத் ஆகியோர் நடுவர்களாக பங்கேற்கின்றனர். இந்த பருவத்தில் வெற்றியாளராக சின்னத்திரை நடிகர் சங்கரபாண்டியன் மற்றும் அவரது மனைவி ஜெயபாரதி ஆவார்கள்.

போட்டியாளர்கள்
 மணிமேகலை & உசைன்
 மணிமேகலை: சின்னத்திரை நிகழ்ச்சி தொகுப்பாளர்.
 உசைன்: திரைப்பட நடன இயக்குநர்.
 நிஷா & ரியாஸ்
 நிஷா: கலக்கப்போவது யாரு நிகழ்ச்சியின் போட்டியாளர் மற்றும் நகைச்சுவை நடிகை.
 சங்கரபாண்டியன் & ஜெயபாரதி
 சங்கரபாண்டியன்: சின்னத்திரை நடிகர்.
 ஜெயபாரதி: பள்ளி ஆசிரியர்.
 அந்தோணி தாசன் & ரீட்டா
 அந்தோணி தாசன்: பாடகர் மற்றும் கிராமத்து நடனம் ஆடுபவர்.
 ரீட்டா: கிராமத்து நடனம் ஆடுபவர்.
 பிரியா & பிரின்ஸ்
 பிரியா: சின்னத்திரை நடிகை.
 சுபர்ணன் & பிரியா (அத்தியாயம்: 1-7) 
 சுபர்ணன்: சின்னத்திரை நடிகர்.
 திரவியம் & ரித்து
 திரவியம்: சின்னத்திரை நடிகர்.
 தங்கதுரை & அருணா
 தங்கதுரை: கலக்கப்போவது யாரு நிகழ்ச்சியின் போட்டியாளர் மற்றும் நகைச்சுவை நடிகர்.
 செந்தில் & ராஜலட்சுமி
 செந்தில்: சூப்பர் சிங்கர் போட்டியாளர் மற்றும் கிராமத்து பாடகர்.
 ராஜலட்சுமி: சூப்பர் சிங்கர் போட்டியாளர் மற்றும் கிராமத்து பாடகி.
 ஃபாரீனா & ரஹ்மான் (அத்தியாயம்: 1-3)
 ஃபாரீனா: சின்னத்திரை நிகழ்ச்சி தொகுப்பாளர் மற்றும் நடிகை.

அத்தியாயங்கள்

மேற்கோள்கள்

வெளி இணைப்புகள்
 

விஜய் தொலைக்காட்சி நிகழ்ச்சிகள்
தமிழ் உண்மைநிலை தொலைக்காட்சி நிகழ்ச்சிகள்
தமிழ் விளையாட்டுத் தொலைக்காட்சி நிகழ்ச்சிகள்
தமிழகத்தின் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2019 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
தொலைக்காட்சி பருவங்கள்
தாமசு பர்கெ

தாமசு எட்மண்டு டாம் பர்கெ (Thomas Edmund "Tom" Burke)  ஓர் அமெரிக்க ஓட்டப்பந்தய வீரராவார். 1875 ஆம் ஆண்டு சனவரி மாதம் 15 ஆம் தேதியன்று இவர் பிறந்தார். 1896 ஆம் ஆண்டு நடைபெற்ற முதலாவது ஒலிம்பிக் போட்டியின்  100 மற்றும் 400 மீட்டர் ஓட்டப் பந்தயங்களில் வெற்றி பெற்ற முதல் வீரராவார்.

வாழ்க்கைக்குறிப்பு 
பர்க் 1875 ஆம் ஆண்டு  மாசசூசெட்சில் பிறந்தார். தெற்கு பாசுடனில் உள்ள சஃபோல்க் தடகள சங்கம் மற்றும் பாசுடன் தடகள சங்கம் ஆகியவற்றிற்காக இவர் போட்டியிட்டார். 

பாசுடன் பல்கலைக்கழகச் சட்டப் பள்ளியில் மாணவராக இருந்த  பர்கெ 1895 ஆம் ஆண்டு நடைபெற்ற  தடகளப் போட்டிகளில் தொழில்முறை தடகள ஒன்றியப்  பட்டத்தை வென்றார். இப்போட்டியில் பர்கெ 400 மீட்டர், 440 யார்டு போட்டிகளில் ஓடி வென்றார். இதன் மூலம் 400 மீட்டர், 440 யார்டு ஓட்டப்பந்தயங்களில்  புகழ்பெற்ற தடகள வீரரானார்.   ஏதென்சு நகரில் 1896 ஆம் ஆண்டு நடைபெற்ற தொடக்க நவீன ஒலிம்பிக் போட்டிகளில் இவர் கலந்து கொண்ட முதல் நிகழ்வில் பல சிறந்த ஓட்டப்பந்தய வீரர்கள் இல்லை. வியக்கத்தக்க வகையில் பர்கெ 100 மீட்டர் பந்தயத்தை வென்றார். குதிகால் தொடக்க முறை எனப்படும் உடல் வளைந்த நிலையில் நின்று ஓடத் தொடங்குபவர் என்பதற்காகவும் பர்கெ அறியப்படுகிறார். இம்முறை அந்த நேரத்தில் அசாதாரணமானது ஆனால் இப்போது நிலையான பயன்பாட்டில் உள்ளது. இறுதிப் போட்டியில் பர்கெ 12.0 நொடிகளில் ஓடி முதல் பரிசை வென்றார். தொடக்க சுற்றில் இவர் மேலும் சிறப்பாக 11.8 நொடிகளில் ஓடியிருந்தார்.  

இதே ஒலிம்பிக்கில், பர்கெ 400 மீட்டர் ஓட்டத்தையும் வென்றார். இந்த நிகழ்விற்கான பர்கெவின்  நேரங்கள் தொடக்க சுற்றில்  58.4 நொட்டிகளாகவுனம் இறுதிப் போட்டியில் 54.2 நொட்டிகளாகவும் இருந்தது  இரண்டு போட்டிகளிலும் பர்கெ  முதலிடம் பிடித்தார். 

பின்னர் பர்கெ தனது வாழ்க்கையில்  நீண்ட தூர ஓட்டங்களிலும் நிபுணத்துவம் பெற்றார். 440 யார்டு 880 யார்டு ஓட்ட நிகழ்வுகளில் கல்லூரிகள் சங்க அமெரிக்கத் தொழில் முறை தடகளப் பட்டங்களை வென்றார்.  1896 ஒலிம்பிக்கில் பெற்ற வெற்றியால் ஈர்க்கப்பட்டு பாசுடனில் 1897 ஆம் ஆண்டில் நடைபெற்ற மராத்தான் நிகழ்வில்  தொடக்க ஓட்டக்காரர்களில் ஒருவராக இருந்தார்.  

பர்கெ பின்னர் ஒரு வழக்கறிஞரானார். ஆனால் ஒரு தடகள பயிற்சியாளராகவும், பாசுடன் செய்தியிதழ் போன்ற பத்திரிகைகளில் பகுதிநேர பத்திரிகையாளராகவும் இருந்தார்,  

43 வயதாக இருந்தபோது இவர் முதலாம் உலகப் போரில் முதல் கப்பற்படை அதிகாரியாக  நியமிக்கப்பட்டார். அமெரிக்க இராணுவத்தில் இந்த பதவியைப் பெற்ற மூத்த மனிதர் என்ற சிறப்பும் இவருக்கு உண்டு. 

1929 ஆம் ஆண்டு  53 ஆவது வயதில் ஒரு படகு விபத்தில் சிக்கி  பர்கெ இறந்தார்.

மேற்கோள்கள்

மேலும் படிக்க 
 

1929 இறப்புகள்
1875 பிறப்புகள்
ஒலிம்பிக் போட்டியாளர்கள்
அமெரிக்க விளையாட்டு வீரர்கள்
தட கள விளையாட்டு வீரர்கள்
எம். ஏ. வாகீத்

எம். ஏ. வாகீத் (M.A. Vaheed) (  ) (பிறப்பு 14 மார்ச் 1950) ஓர் இந்திய அரசியல்வாதியும், கேரளாவைச் சேர்ந்த வழக்கறிஞரும் ஆவார். இந்திய தேசிய காங்கிரசைச் சேர்ந்த இவர் கேரள சட்டமன்றத்தில் 15 ஆண்டுகள் கழக்கூட்டம் சட்டப் பேரவை உறுப்பினராக இருந்தார்.

அரசியல் வாழ்க்கை 
கேரளாவில் இந்திய தேசிய காங்கிரசின் மாணவர் பிரிவான கேரள மாணவர் ஒன்றியம் மூலம் வாகீத் அரசியலில் நுழைந்தார். இவர் வட்டச் செயலாளர், மாவட்ட துணைத் தலைவர், மாவட்ட பொதுச் செயலாளர் என பணியாற்றினார். கல்லூரியில் படிக்கும்போது 1970களில் தனியார் கல்லூரி வேலைநிறுத்தத்தில் தீவிரமாகப் பங்கேற்ற இவர், செம்பழந்தி சிறீ நாராயணா கல்லூரியில் இருந்து வெளியேற்றப்பட்டார். பின்னர் இவர் நிலமேல் என்எஸ்எஸ் கல்லூரியில் சேர்ந்து படிப்பைத் தொடர்ந்தார்.

பதவிகள் 
வாகீத் 1978 ல் திருவனந்தபுரம் மாவட்ட இளைஞர் காங்கிரசு, 1983 முதல் 1989 வரை கனியாபுரம் தேங்காய் நார் கூட்டுறவு சங்கம், 1993இல் அந்தூர்கோணம் சேவை கூட்டுறவு வங்கி , 1985 இல் முறைசாரா கல்வி மற்றும் மேம்பாட்டுக்கான கேரள சங்கத்தின் தலைவர் என பல பதவிகளை வகித்துள்ளார். இந்திய தேசிய தொழிற்சங்க காங்கிரசுடன் இணைந்த தொழிற்சங்கங்களை ஒருங்கிணைப்பதில் இவர் முக்கிய பங்கு வகித்தார். இவர் 1983 இல் யூத் எக்ஸ்பிரஸ் நாளிதழ் என்ற பத்திரிக்கையைத் தொடங்கினார்.

வாகீத்  கேரள மாநில சட்டமன்றத்திற்கு 2001இல் உறுப்பினரானார். 2006 , 2011 ஆம் ஆண்டுகளில் மாநில சட்டமன்றத் தேர்தலில் போட்டியிட்டு தொடர்  வெற்றிகளைப் பெற்றார். 2016 சட்டமன்றத் தேர்தலில், இவர் இந்திய கம்யூனிஸ்ட் கட்சியின் (மார்க்சிசம்) கடகம்பள்ளி சுரேந்திரனிடம் 11,477 வாக்குகள் வித்தியாசத்தில் தோற்றார். பாரதிய ஜனதா கட்சியின் வி முரளிதரன் இரண்டாவதாகவும், இவர் மூன்றாவதாகவும் வந்தார்.

சொந்த வாழ்க்கை 
முகமது காசிம் - முகம்மது உம்மல் தம்பத்யருக்கு 14 மார்ச் 1950 இல் கனியாபுரத்தில் வாகீத் பிறந்தார். அறிவியலில் பட்டம் பெற்ற பின்னர் இளங்கலைச் சட்டம் படித்து ஓர் வழக்கறிஞராக பயிற்சி செய்தார்.  இல்லிபா என்பவரை திருமணம் செய்து கொண்டார். இவர்களுக்கு இரண்டு மகள்கள் உள்ளனர்.

மேற்கோள்கள் 

கேரள சட்டமன்ற உறுப்பினர்கள்
மலையாள அரசியல்வாதிகள்
வாழும் நபர்கள்
1950 பிறப்புகள்
வி. என். வாசவன்

வி. என். வாசவன் (V. N. Vasavan) (1954 ) ஓர் இந்திய அரசியல்வாதியாவார். இவர்,கோட்டயம் மாவட்டத்தின் இந்தியப் பொதுவுடைமைக் கட்சியின் (மார்க்சிசம்)  ஏற்றுமானூர் சட்டமன்றத் தொகுதியின் உறுப்பினராக இருக்கிறார். தற்போதைய கேரள அரசின் பிணறாயி விஜயனின் இரண்டாவது அமைச்சகத்தில் கூட்டுறவு மற்றும் பதிவு அமைச்சராகவும் உள்ளார்.

அரசியல் வாழ்க்கை 
வாசவன், மாணவர் கூட்டமைப்பு மூலம் அரசியலில் நுழைந்தார். பின்னர் கேரள சோசலிச இளைஞர் கூட்டமைப்பு, இந்திய ஜனநாயக வாலிபர் சங்கம் ஆகியவற்றின்  மாவட்ட இணைச் செயலாளராக இருந்தார். 1974இல் இந்தியப் பொதுவுடைமைக் கட்சியின் (மார்க்சிசம்) உறுப்பினரானார், 1991இல் கட்சியின் மாவட்டக் குழு உறுப்பினராகத் தேர்ந்தெடுக்கப்பட்டார். 1997இல் மாவட்டச் செயலக உறுப்பினராகவும், 18 ஜனவரி 2015 அன்று ஏற்றுமானூரில் நடந்த கட்சியின் மாநாட்டில் மாவட்டச் செயலாளராகவும் ஆனார். இவர் மாநிலக் குழு உறுப்பினராகவும் இருக்கிறார்.

வகிக்கும் பதவிகள் 
வாசவன், 1987இல் நடந்த கேரள சட்டமன்றத் தேர்தலில் புதுப்பள்ளியிலிருந்தும் 2006இல் நடந்த தேர்தலில் கோட்டயத்திலிருந்தும் போட்டியிட்டார். இவர் 2006 முதல் 2011 வரை கோட்டயம் சட்டமன்றத் தொகுதி உறுப்பினராக  இருந்தார். இப்போது கட்சியின் கோட்டயம் மாவட்டத்தின் மாவட்ட செயலாளர், மாநில குழு உறுப்பினர், கேரள மாநில இரப்பர் கூட்டுறவு நிறுவனத்தின் (RUBCO) இயக்குநர் குழு உறுப்பினர், இந்திய தொழிற் சங்க மையத்தின் பொது அமைப்பு, செயற்குழு உறுப்பினர் என பல பதவிகளை வகித்து வருகிறார்.

மேற்கோள்கள்

வெளி இணைப்புகள் 
 http://www.niyamasabha.org/codes/members/vasavanvn.pdf
 https://www.youtube.com/watch?v=hNQOeOoKQa4
 http://www.thehindu.com/todays-paper/tp-national/tp-kerala/vn-vasavan-to-head-cpim-in-kottayam/article6800839.ece
 http://www.newindianexpress.com/states/kerala/V-N-Vasavan-Elected-CPM-Kottayam-Dist-Secretary/2015/01/19/article2625724.ece

கோட்டயம் மாவட்ட நபர்கள்
வாழும் நபர்கள்
1954 பிறப்புகள்
கேரள அரசியல்வாதிகள்
கேரளப் பொதுவுடமைவாதிகள்
வைபவ் கவுல்

வைபவ் கவுல் (Vaibhav Kaul)  இந்தியாவைச் சேர்ந்த ஒரு புவியியலாளராவார். இமயமலைப் புவியியலாளர், சுற்றுச்சூழல் அறிஞர், புகைப்படக் கலைஞர் மற்றும் ஓவியர் என இவருக்கு பன்முகங்கள் உண்டு. வைபவ் ஆக்சுபோர்டு பல்கலைக்கழகம், செஃபீல்டு பல்கலைக்கழகம் மற்றும் தில்லி பல்கலைக்கழகங்களில்  சுற்றுச்சூழல் மாற்றம் நிறுவனத்தின் முன்னாள் மாணவர் ஆவார். இராயல் புவியியல் சங்கம் மற்றும் இராயல் ஆசியாடிக் சங்கம்  போன்றவற்றில் உறுப்பினர் தகுதியைப் பெற்றிருந்தார்.

வளிமண்டல அறிவியல், புவி உருவியல் பற்றிய ஆய்வுகளுடன் மனிதப் புவியியல் மற்றும் கலாச்சார மானுடவியல் ஆகியவற்றை ஒருங்கிணைக்க  கவுல் புதிய அணுகுமுறைகளைப்  பயன்படுத்தினார். இந்தியாவின் பனிமூடிய உயர் மலை பகுதிகளான லாகால், கர்வால், குமாவோன் மற்றும் சிக்கிம் உள்ளிட்ட பகுதிகளில் சமூக சுற்றுச்சூழல் மாற்றத்தையும்   பேரழிவு இடர்களையும் ஆய்வு செய்துள்ளார். இவரது இயற்கை நிலக்காட்சி, காட்சி புவியியல் மற்றும் காட்சி இனவியல் படைப்புகள் ஆசியா, ஆப்பிரிக்கா, ஐரோப்பா மற்றும் அமெரிக்காவில் காட்சிப்படுத்தப்பட்டு வெளியிடப்பட்டுள்ளன.

இமயமலையில் மாற்றம், ஆபத்து, நம்பிக்கை மற்றும் நெகிழ்ச்சி பற்றிய தனது ஆராய்ச்சியின் அடிப்படையில் 2016 ஆம் ஆண்டு ஆவணப்படமான மலையை எதிர்கொள்ளல்  (ஃபேசிங் தி மவுண்டனை ) படத்தை உருவாக்க இவர் திரைப்பட இயக்குநர் இராசு ஆரிசனுடன் இணைந்து ஆலோசித்தார்.  2017 ஆம் ஆண்டு ஒரு விழிப்புணர்வு  (அன்  அவேக்கனிங் ) மற்றும் 2018 ஆம் ஆண்டு  காலத்தின்  சிறைச்சாலையில் பனிப்பந்துகளுடன் விளையாடுவது  ( பிளேயிங் வித் சுனோபால்சு இன் தி பிரிசன் ஆப் டைம்) என்ற இரண்டு கலைப்படங்களில் தோன்றினார் இந்த  இரண்டு கவித்துவமான ஆங்கிலோ-இமாலயப் படங்களிலும்  ஒளிப்பதிவாளர் இயான் சேடனுடன் இணைந்து வைபவ் பணியாற்றினார். இமயமலையில் நிகழும் சமூக, பொருளாதார, பண்பாட்டு மாற்றங்களை எடுத்துக்காட்டும் வகையில்  கவுல் மேற்கொண்ட புவியியல் ஆராய்ச்சியை அடிப்படையாகக் கொண்டு 2018 ஆம் ஆண்டின் விருது பெற்ற மவுண்டன், பிரீசுட்டு, சன் ஆகிய படங்களிலும் கவுல் மற்றும் செடோன் இணைந்து பணியாற்றினர்.

மேற்கோள்கள் 

1991 பிறப்புகள்
வாழும் நபர்கள்
புவியியலாளர்கள்
இந்தியப் புவி அறிவியலாளர்கள்
நீல் அத்கர்

வில்லியம் நீல் அத்கர்  (William Neil Adger) இங்கிலாந்திலுள்ள எக்சிடெர் பல்கலைக்கழகத்தில் மனித புவியியல் பேராசிரியர் ஆவார். 1964 ஆம் ஆண்டு வில்லியம் பிறந்தார்.
 
பொருளாதாரத்தில் முதுநிலை பட்டத்தை எடின்பரோ பல்கலைக்கழகத்திலும், இலண்டன் பல்கலைக்கழகதைச் சேர்ந்த வை கல்லூரியில் வேளாண் பொருளாதாரப் பாடத்தில் முதுநிலை பட்டத்தையும், கிழக்கு ஆங்கிலியா பல்கலைக்கழகத்தில் முனைவர் பட்டத்தையும் வில்லியம் பெற்றுள்ளார்.  இவருக்கு 2001 ஆம் ஆண்டு  லெவர்கூல்ம் அறக்கட்டளையின் பிலிப் லெவர்கூல்ம் பரிசு வழங்கப்பட்டது. தாம்சன் ராய்ட்டர்சு நிறுவனத்தால் மிகவும் மேற்கோள் காட்டப்பட்ட விஞ்ஞானி என்ற சிறப்பையும் வில்லியம் பெற்றார். கால நிலை மாற்றத்திற்கான ஆலோசனைக் குழுவை அரசாங்கத்துடன் ஒருங்கிணைப்பதில் வில்லியம் நீல் பெரும்பங்கு வகித்தார்.

மேற்கோள்கள் 

1964 பிறப்புகள்
வாழும் நபர்கள்
சுற்றுச்சூழல் செயற்பாட்டாளர்கள்
ஆங்கிலேய மக்கள்
ஈழச்சேரி ராமச்சந்திரன்

ஈழச்சேரி ராமச்சந்திரன் (Ezhacherry Ramachandran)  இந்தியாவின் கேரள மாநிலத்தைச் சேர்ந்த  ஒரு மலையாளக் கவிஞராவார்.  திரைப்பட பாடலாசிரியராகவும் பத்திரிகையாளராகவும்   இவர் மலையாள இலக்கிய உலகில் இயங்கி வருகிறார்.  பல மலையாளத் திரைப்படங்கள் மற்றும் இசைத் தொகுப்புகளுக்கு ராமச்சந்திரன்  பாடல்கள் எழுதியுள்ளார். 2020 ஆம் ஆண்டு இவருக்கு வயலார் விருது வழங்கப்பட்டது.

தனிப்பட்ட வாழ்க்கை 
ராமச்சந்திரன் கேரளாவின் பாலா அருகே உள்ள ஈழச்சேரியில் பிறந்தார். எதநாடு எசு.வி.என்.எசு.எசு உயர்நிலைப் பள்ளியில் படித்தார்.  தேசபிமானி வார இதழின் தலைமை ஆசிரியராக இருந்தார். தொழில்முறை நாடகங்களுக்கான சிறந்த பாடலாசிரியர் விருதை அவர் பல முறை வென்றுள்ளார். இவர் 30 எண்ணிக்கைக்கும் மேற்பட்ட திரைப்படப் பாடல்களையும் எழுதியுள்ளார்.

விருதுகள் 
 கேரள மாநில பால சாகித்ய நிறுவனம் விருது 1995
 கேரள சாகித்ய அகாடமி விருது 2008 
 உள்ளூர் விருது
 அபுதாபி சக்தி விருது
 மூளூர் விருது
 ஏபி கலைக்காடு விருது
 எசு.பி.டி விருது
 நிமிசகவி அச்சல் ஆர். வேலு பிள்ளை விருது
 ஏழுமங்கலம் வாமதேவன் விருது
 பந்தளம் கேரள வர்மா விருது 
 எம்எசு ருத்ரன் விருது 
 சன்னி செருக்கனும் சங்கீத பெண்களூம் நூலுக்காக 2015 ஆம் ஆண்டுக்கான குழந்தை இலக்கியத்திற்கான கேரள சாகித்ய அகாடமி விருது 
 2016 இல் ஆசான் சிமரக கவிதா புரசுகாரம்
 2020 ஆம் ஆண்டில்  ஐ.வி. தாசு விருது 
 2020 ஆம் ஆண்டில் வயலார் விருது

மேற்கோள்கள் 

மலையாள எழுத்தாளர்கள்
வாழும் நபர்கள்
கோட்டயம் மாவட்ட நபர்கள்
1944 பிறப்புகள்
ஊர் பெயரால் அறியப்படும் மக்கள்
ஜோஸ் தெட்டாயில்

ஜோஸ் தெட்டாயில் (Jose Thettayil) (பிறப்பு 17 ஆகஸ்ட் 1950) ஓர் இந்திய அரசியல்வாதியும், தொழிற்சங்கவாதியும், வழக்கறிஞரும், ஜனதா தளத்தின் (மதச்சார்பற்ற) உறுப்பினருமாவார். இவர் கேரள அரசாங்கத்தின் முன்னாள் போக்குவரத்து அமைச்சராகவும் இருந்தார். இவர் கேரள சட்டமன்றத்தில் எர்ணாகுளம் மாவட்டத்திலுள்ள அங்கமாலி தொகுதியை பிரதிநிதித்துவப்படுத்துகிறார்.

தொழில் 
ஜோஸ் அங்கமாலியில் 17 ஆகஸ்ட் 1950 அன்று தாமஸ் தெட்டாயில் - பிலோமினா தம்பதியருக்கு மகனாகப் பிறந்தார். இவர் காலடியில் சிறீ சங்கரா கல்லூரியில் விலங்கியல் துறையில் இளம் அறிவியல் பட்டமும், எர்ணாகுளம் அரசு சட்டக் கல்லூரியில் இளங்கலை சட்டப்பட்டமும் பெற்றார். இந்திய தேசிய காங்கிரசின் மாணவர் பிரிவான கேரள மாணவர் ஒன்றியம் மூலம் அரசியலில் நுழைந்த இவர் 1973இல் அங்கமாலி தொகுதியில் இளைஞர் காங்கிரசின் அமைப்பாளராக இருந்தார். 1975இல் இந்திய தேசிய காங்கிரசிலிருந்து வெளியேற்றப்பட்டார். நெருக்கடி நிலை காலத்தில் 1977இல் முன்னாள் ஜனதா கட்சியில் சேர்ந்து 1980இல் மாநிலக் குழு உறுப்பினராகவும், தேசிய அமைப்பு உறுப்பினராகவும், 1981இல் எர்ணாகுளம் மாவட்டத்தின் ஜனதா கட்சியின் துணைத் தலைவராகவும் ஆனார்.

சொந்த வாழ்க்கை 
ஜோஸ், டெய்சி என்பவரை மணந்தார். இவர்களுக்கு ஜோஸ், ஆதர்ஷ் என்ற இரண்டு மகன்கள் உள்ளனர்.

குற்றச்சாட்டு 
ஜூன் 2013 இல், இவரும், இவரது மகன் ஆதர்ஷும் சேர்ந்து  ஒரு வருடமாக பாலியல் ரீதியாக துன்புறுத்தியதாக இவரது தொகுதியில் வசிக்கும் ஒரு பெண்ணால் குற்றம் சாட்டப்பட்டனர். அப்பெண் இவருடன் இடம்பெற்ற படுக்கையறை காட்சிகளின் திருத்தப்பட்ட பதிப்புகளை வெளியிட்டார். இது ஒரு கற்பழிப்பு அல்ல, ஒரு சந்திப்பு என பின்னர் நிரூபிக்கப்பட்டது. பாலியல் துன்புறுத்தல் மனுவை "அரசியல் உள்நோக்கம்" கொண்டதாகக் கருதி இந்திய உச்ச நீதிமன்றம் நிராகரித்தது. நீதிபதி டி. எஸ். தாக்கூர் தலைமையிலான அமர்வு, அந்த பெண் தெட்டாயிலை தனது வீட்டுக்கு அழைத்ததாகவும், நெருக்கமான தருணங்களை படம் பிடித்ததாகவும் குறிப்பிட்டார்.

மேற்கோள்கள்

வெளி இணைப்புகள் 

இந்திய தேசிய காங்கிரஸ் அரசியல்வாதிகள்
கேரள அரசியல்வாதிகள்
1950 பிறப்புகள்
வாழும் நபர்கள்
மலையாள அரசியல்வாதிகள்
சூர்யா கோபி

சூர்யா கோபி  (Soorya Gopi) ஓர் இந்திய எழுத்தாளர், சிறுகதை எழுத்தாளர் மற்றும் சமூகவியலாளர் ஆவார் . 1987 ஆம் ஆண்டு ஆகத்து மாதம் 26 ஆம் தேதி இவர் பிறந்தார். இந்தியாவின் கேரள மாநிலத்திலுள்ள கொல்லம் நகரில்  கவிஞர் பி.கே. கோபி, கோமளம் தம்பதியருக்கு மகளாக சூர்யா கோபி பிறந்தார்.

ஆரம்பகால வாழ்க்கை மற்றும் கல்வி 
கோழிக்கோட்டில் இருக்கும் பிரசன்டேசன் உயர்நிலைப் பள்ளியில் சூர்யா கோபி கல்வி கற்றார். பாசல் இவாஞ்சலிக்கல் மிசன் மேல்நிலைப்பள்ளியில் மேல்நிலைப் படிப்பை  முடித்தார். சமூகவியல் மற்றும் மலையாளத்தில் இளங்கலை பட்டமும், சமோரின் குருவாயூரப்பன் கல்லூரியில் சமூகவியலில் முதுகலைப் பட்டமும் பெற்றார். இளங்கலை மற்றும் முதுகலை நிலைகள் இரண்டிலும் கோழிக்கோடு  பல்கலைக்கழகத்தில் முதல் இடத்தைப் பெற்றார். கோட்டயத்தில் உள்ள மகாத்மா காந்தி பல்கலைக்கழகத்தில் சமூகவியலில் முனைவர் பட்டம் பெற்றார்.

தொழில் 
தற்போது சூரிய கோபி, தேவாரத்திலுள்ள தூய நெஞ்சக் கல்லூரியில் சமூகவியல் துறையில் விரிவுரையாளராக உள்ளார்  கொச்சி . சிறகுள்ள சங்களங்கள் என்ற "சிறகுகள் கொண்ட சங்கிலிகள்" கதையால் சூர்யா கோபி நன்கு  அறியப்படுகிறார். இந்த கதையின் உள்ளடக்கம் விற்கப்பட்ட ஒரு பெண்ணின் தனிமையில் உள்ள எண்ணங்களாகும்.  எளிய மற்றும் சிரமமில்லா பாணியில் ஆசிரியர்   அந்த எண்ணங்களை முன்வைக்கிறார்.  தனது சொந்த பெற்றோர்களால் ஒரு வீட்டு வேலைக்காரியாக விற்கப்பட்ட ஒரு பெண் எப்படி  தனிமைச் சிறையில் அமர்ந்திருக்கிறாள் மற்றும் கடுமையான வலியிலும் துயரத்திலும் காயமடைந்த இதயத்துடன்  எப்படி வெளி உலகத்தைப் பார்க்கிறாள் என்பதை கதை சொல்கிறது.  பெண் தன்னை வாங்கியவனிடமிருந்து தப்பித்து நெரிசலான நகரத்தில் காணாமல் போகும் இடத்தில் கதை முடிகிறது. கதையில்  பயன்படுத்தப்பட்டுள்ள குறியீடுகளும்  உருவகங்களும்  குறிப்பிடத்தக்கவை. 

 நூல் விளக்கம் 

 பூக்களே சினேகிச்ச பெண்குட்டி (2006)
 உப்புமழையிலே பச்சிலகால் (2012)
 பிராணாயாமத்ரியம் (2016) 
 கமுகிக்கடுவா (2020)*

 விருதுகள் 

 கேந்திரா சாகித்ய அகாடமி யுவ விருது  
 சிறந்த சிறுகதைக்கான அங்கனம் ஈபி சுசுமா எண்டோவ்மென்ட் விருது (2013) 
 மாத்யமம் -வெளிச்சம் விருது சிறந்த குறுகிய கதை (2009) 
 அங்கனம் - கீதா இரண்யன் சிறந்த சிறுகதை விருது (2008) 
 சிறந்த சிறுகதைக்கான முட்டத்து வர்க்கி கலாலாய சாகித்ய விருது (2008) 
 பூக்களே சினேகிச்சா பெண்குட்டி'' (2006) புத்தகத்திற்கான பாரத மாநில  வங்கி - விருது 
 மலையாள மனோரமா சிறந்த சிறுகதை விருது (2006) 
 சிறந்த சிறுகதைக்கான பூர்ணா உரூப் விருது (2005)

தனிப்பட்ட வாழ்க்கை 
சூர்யா 2012 ஆம் ஆண்டில்  பி.கே. சுசித்தை மணந்தார். இவர்களுக்கு சிலங்கா என்ற மகள் உள்ளார்.

மேற்கோள்கள் 

 
மலையாள எழுத்தாளர்கள்
வாழும் நபர்கள்
1987 பிறப்புகள்
பெண் எழுத்தாளர்கள்
கேரளப் பெண் எழுத்தாளர்கள்
நளினி பேக்கல்

நளினி பேக்கல் (Nalini Bekal)  இந்தியாவைச் சேர்ந்த ஒரு மலையாள நாவலாசிரியர் மற்றும் சிறுகதை எழுத்தாளராவார்.   இவர் பல நாவல்கள் மற்றும் சிறுகதைகளை எழுதி மாத்ருபூமி நாவல் விருது (1977), எடச்சேரி விருது (1987), பாரத மாநில வங்கி  விருது (1992) மற்றும் கேரள சாகித்ய அகாடமி உறுப்பினர் விருது  உட்பட பல விருதுகளை வென்றுள்ளார்.

தனிப்பட்ட வாழ்க்கை 
நளினி கேரள மாநிலம் காசர்கோடு மாவட்டத்தில் உள்ள பேக்கல் கிராமத்தில் பிறந்தார். நளினியின் கணவர் பாய்பிரா ராதாகிருட்டிணன் மலையாள மொழியில் பிரபலமான எழுத்தாளர், கட்டுரையாளர் மற்றும் விமர்சகர் ஆவார். இவர்களுக்கு  அனுராதா (ஆயுர்வேத மருத்துவ அதிகாரி) மற்றும் அனுயா அகத்தூட்டு ஆகிய இரண்டு மகள்கள் உள்ளனர்.

படைப்புகள் 
 நாவல்கள்
 துருத் (1977)
 அம்சகானம் (1982)
 கிருஷ்ணா (1985)
 முச்சிலோட்டம்மா (1987)
 கண்வதீர்த்தா (1988)
 சிலாவனங்கள் (1993)
 சிறுகதைத் தொகுப்புகள்
 ஒட்டக்கோலம் (1993)

விருதுகள் மற்றும் அங்கீகாரங்கள் 
 இலக்கிய விருதுகள்
 1977: துருத்து நாவலுக்கு  மாத்ருபூமி நாவல் விருது
 1987: முச்சிலோட்டம்மாவுக்கு எடச்சேரி விருது மற்றும் பாரத மாநில வங்கி விருது
 உறுப்பினர் விருது
 1995: கேரள சாகித்ய அகாடமி உறுப்பினர்

மேற்கோள்கள் 

 
காசர்கோடு மாவட்ட நபர்கள்
மலையாள எழுத்தாளர்கள்
வாழும் நபர்கள்
1954 பிறப்புகள்
பெண் எழுத்தாளர்கள்
கேரளப் பெண் எழுத்தாளர்கள்
டி. அம்மாபேட்டை

டி. அம்மாபேட்டை (T Ammapettai) என்பது இந்தியாவின், தமிழ்நாட்டின், தருமபுரி மாவட்டம், அரூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது வேடகட்டமடுவு ஊராட்சிக்கு உட்பட்ட ஒரு கிராமம்.

அமைவிடம் 
இந்த ஊரானது மாவட்ட தலைநகரான தருமபுரியிலிருந்து ஒரு 44 கிலோமீட்டர் தொலைவிலும், மாநில தலைநகரான சென்னையிலிருந்து 257 கிலோமீட்டர் தொலைவிலும் அமைந்துள்ளது.

ஊரில் அமைந்துள்ள கோயில்கள் 
 நீப்பத்துறை சென்னம்மாள் கோயில்

மேற்கோள்

தர்மபுரி மாவட்டத்திலுள்ள கிராமங்கள்
மல்லிகா யூனிசு

மல்லிகா யூனிசு (Mallika Yunis)  மலையாள மொழியில் நாவல்கள் எழுதிவரும் ஓர் இந்திய எழுத்தாளராவார். 1981 ஆம் ஆண்டு மாமன் மாப்பிள்ளை இலக்கிய விருதை வென்ற 1981 ஆம் ஆண்டு நாவலான உபாசனாவிற்காக இவர் மிகவும் பிரபலமானார். இந்த நாவல் விமர்சன ரீதியாக பாராட்டப்பட்டு என்டே உபாசனா என்ற பெயரில் திரைப்படமாக பிரபல இயக்குநர் பரதனால் எடுக்கப்பட்டது. 2012 ஆம் ஆண்டு வெளியான கற்பூர தீபம் திரைப்படமும் இவரது நாவலை அடிப்படையாகக் கொண்டது. 1998 ஆம் ஆண்டு தயாரிக்கத் தொடங்கிய இப்படம் 14 வருடங்களாக தயாரிப்பிலேயே இருந்தது.

நூற்பட்டியல்

நாவல்கள் 
 உபாசனா
 வருசமேகங்களே காத்திருன்னவர்
 நிழல் சித்திரங்கள்
 வயல்பூவு
 அனுபல்லவி
 நிறபேதங்கள்
 நினைக்கை மாத்ரம்
 பூப்பந்தல்
 பாத்ரசிட்டா
 சுவப்னங்களைவிட
 இதனாழியுடெ அவசானம்
 அகலே நீலகாசம்
 வாழித்தாரகல்
 சுவப்னாக்கு சுகமானு
 இரந்தமாதோரால்
 சூர்ய கிரீடம்
 சபார் 
 கற்பூரதீபம்
 சமர்ப்பணம்

மேற்கோள்கள் 

மலையாள நபர்கள்
இந்திய முஸ்லிம்கள்
மலையாள எழுத்தாளர்கள்
வாழும் நபர்கள்
ஏதோ செய்தாய் என்னை

ஏதோ செய்தாய் என்னை (Etho Seithai Ennai) என்பது 2012 ஆம் ஆண்டு வெளியான இந்திய தமிழ் காதல் அதிரடி திரைப்படம் ஆகும். இப்படத்தில் சக்தி, லியாஸ்ரீ, ஆனந்த் ஆகியோர் முன்னணி கதைப்பாத்திரத்தில் நடிக்க, ஆனந்த் பாபு, இளவரசு, ஜான் விஜய். ஸ்ரீநாத் ஆகியோர் பிற பாத்திரங்களில் நடித்தனர். இப்படத்தை அறிமுக இயக்குநர் ஜெ. எல்வின் போசர் எழுதி இயக்கினார். இத்திரைப்படம். 2012 ஆகத்து அன்று வெளியாகி, எதிர்மறை விமர்சனங்களைப் பெற்றது. படம் பெருந் தோல்வியை சந்தித்தது.

கதை 
அர்ஜுன் (சக்தி) பணக்கார குடும்பத்தைச் சேர்ந்த ஒரு கல்லூரி மாணவன். அவன் தனது வகுப்புத் தோழியான சாலினியை (லியாஸ்ரீ) காதலிக்கிறான். உள்ளூர் டான்/தொழிலதிபர் நம்பி (ஆனந்த்) சாலினியின் தாய் மாமன் ஆவார். ஒரு கட்டத்திற்கு அப்பால், சாலினி அர்ஜுனின் உண்மையான காதலால் ஈர்க்கப்படுகிறாள். ஒரு சமயம் நம்பி சாலினியையும் அர்ஜுனையும் ஒன்றாகக் கண்டு கோபமடைகிறார். ஆனால் சாலினி நம்பியை சமாதானப்படுத்தி அவர் தங்கள் காதலை ஏற்றுக்கொள்ள செய்கிறாள். திடீரென்று, அர்ஜுன் காணாமல் போகிறான். நம்பியை வளைப்பதற்கான வழிமுறையாக நம்பியின் வணிக போட்டியாளன வீரு (ஆனந்த் பாபு) அர்ஜுனை கடத்தியது தெரியவருகிறது. வீரு நம்பியை தொடர்பு நம்பி தன்னிடம் சில முக்கிய வணிக ஒப்பந்தங்களை ஒப்படைக்க வேண்டும். இல்லை என்றால் அர்ஜுனைக் கொன்றுவிடுவதாக மிரட்டுகிறார்.   அர்ஜுனின் பாதுகாப்பைக் கருதி வீருவின் நிபந்தனைகளை நம்பி ஒப்புக்கொள்கிறார். இருப்பினும், பின்னர் நம்பியின் உண்மை உருவம் வெளிப்படுகிறது. அவருக்கு அர்ஜுன் மற்றும் ஷாலினியின் காதல் பிடிக்கவில்லை. நம்பி ஆவணங்களைக் கொண்டு வரவில்லை என்றால் வீரு அர்ஜுனைக் கொன்றுவிடுவார் என்று நம்பி மகிழ்ச்சியடைகிறார். ஆனால் அர்ஜுன் வீருவின் குண்டர்களுடன் சண்டையிட்டு அங்கிருந்து தப்பித்து நம்பியை சந்திக்க வந்து அதன் மூலம் ஷாலினிக்கு நம்பியின் உண்மை உருவை புரியவைக்கிறான். பின்னர் அர்ஜுனுக்கும் ஷாலினிக்கும் திருமணம் நக்கிறது.

நடிப்பு 

 சக்தி - அர்சுனாக
 லியாசிறீ -சாலினாயாக 
 ஆனந்த் -நம்பியாக
 ஆனந்த் பாபு -வீருவாக
 இளவரசு -வீருவின் உதவியாளராக
 சிறீநாத்
 ஜான் விஜய் -குமாராக
 தேவி பிரியா -குமாரின் மனைவியாக
 பானு சந்தர் அர்சுனின் தந்தையாக
 மீரா கிருஷ்ணன் அர்சுனின் தாயாக
 சாய் பிரசாந்த் சீனுவாக
 மகாநதி சங்கர்

இசை 
இப்படத்திற்கான இசையை  கணேஷ் பி. குமார் அமைத்தார். பாடல் வரிகளை  திவாகர், முகில், ஜார்ஜினா ஆகியோர் எழுதினர்.

 "பால் இன் லவ்" - பாடகர் (கள்): தாரா குமாரவேலு
 "காதில் மட்டும் இன்பமா" - பாடகர் (கள்): கிரிஷ், ஷெக்கினா ஷான்
 "முழு நிலவு ஒன்று" - பாடகர் (கள்): அபிலாஷ்
 "ஓ மை லவ்" - பாடகி (கள்): ஷாலினி சிங், சந்தோஷ்
 "போகமல் ஒருநாளும்" - பாடகர் (கள்): விஜய் நரேன், ஸ்ருதி, ஸ்ம்ருதி, ஸ்ரீக்

மேற்கோள்கள்

வெளி இணைப்புகள் 
 

2012 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
சிஷ்யா

சிஷ்யா என்பது 1997 ஆம் ஆண்டு வெளியான  தமிழ் காதல் நகைச்சுவைத் திரைப்படமாகும். செல்வா இயக்கிய இந்த படத்தில் கார்த்திக், ரோஷினி, கவுண்டமணி ஆகியோர் முக்கிய கதாபாத்திரங்களில் நடித்துள்ளனர். தரங்கை வி. சுந்தர் தயாரித்த இந்த படத்திற்கு தேவா இசையமைத்தார். படம் வணிக ரீதியாக தோல்வியடைந்தது.

கதை 
அமைச்சரின் மகள் ஸ்ருதி ( ரோஷினி ) தில்லியில் இருந்து தன் குடும்பத்தாருக்குத் தெரியாமல் சென்னைக்கு வந்துவிடுகிறாள். அவள் அரவிந்தனை ( கார்த்திக் ) காதலிக்கிறாள். ஆனால் சிபிஐ அதிகாரியான ( நிழல்கள் ரவி ) அவளைக் கண்டுபிடித்து தில்லிக்கு திருப்பி அனுப்புகிறார். இதன் மூலமாக அந்த இருவரும் பிரிக்கப்படுகின்றனர். இதன் பின்னர் என்ன ஆனது
என்பதே கதையின் முடிவு.

நடிப்பு 

கார்த்திக் -அரவிந்தாக
ரோஷினி சுருதி / அனு
கவுண்டமணி அரவிந்தின் நண்பன்
மணிவண்ணன் காவல் ஆய்வாளர் மலைச்சாமி
விசு ஆதிமூலம்
தியாகு
விவேக்
நிழல்கள் ரவி சிபிஐ அதிகாரி அசோக் நாராயணன்
கிரேசி மோகன் மேலாளர்
சிட்டி பாபு அமைச்சர்
கௌதம் சுந்தர்ராஜன் கௌதம்
மோகன் ராமன்
விச்சு விசுவநாத்
எல். ஐ. சி. நரசிம்மன்
 விசித்ரா சிறப்புத் தோற்றம்

இசை 
இப்படத்திற்கு தேவா இசையமைத்தார்.

வரவேற்பு 
நியூ ஸ்ட்ரெய்ட்ஸ் டைம்ஸின் கே. என். விஜயன் எழுதிய விமர்சனத்தில், "சிஸ்யாவில் நகைச்சுவை ஒரு வலுவான பகுதியாக உள்ளது. அது மட்டுமே திரைப்படத்தை தூக்கி நிறுத்துகிறது.

குறிப்புகள்

வெளி இணைப்புகள் 
 ஒன்இந்தியா  பொழுதுபோக்கில் சிஷ்யா

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1997 தமிழ்த் திரைப்படங்கள்
கார்த்திக் நடித்த திரைப்படங்கள்
கவுண்டமணி நடித்த திரைப்படங்கள்
மணிவண்ணன் நடித்த திரைப்படங்கள்
விவேக் நடித்த திரைப்படங்கள்
நிழல்கள் ரவி நடித்த திரைப்படங்கள்
திருட்டு விசிடி

திருட்டு விசிடி (Thiruttu VCD)  என்பது 2015 ஆம் ஆண்டு வெளியான இந்திய தமிழ்  நகைச்சுவைத் திரைப்படம் ஆகும். காதல் சுகுமார் எழுதி இயக்கிய இந்த படத்தில் தயாரிப்பாளர், பிரபா, சாக்‌ஷி அகர்வால் ஆகியோர் முக்கிய கதாபாத்திரங்களில் நடித்துள்ளனர். மேலும் இப்படத்தில் தேவதர்சினி துணை வேடத்தில் நடித்துள்ளார். இந்த படம் இந்தியாவில் 2015  செப்டம்பர் 24 அன்று திரையரங்குகளில் வெளியிடப்பட்டது.

நடிப்பு 

 பிரபா வினோத்தாக
 சாக்‌ஷி அகர்வால் சாக்ஷியாக
 காதல் சுகுமார் சின்னாவாக
 மனோ தில்லியாக
 தேவதர்சினி
 விச்சு விசுவநாத்
 செந்தில்

தயாரிப்பு 
நகைச்சுவை நடிகர் காதல் சுகுமார் 2012 ஆம் ஆண்டின் இறுதியில் திருக்குறள் என்ற படத்தின்  மூலம் இயக்குனராக அறிமுகமானார். ஆனால் பின்னர் சில காரணங்களினால் அப்படம் கைவிடப்பட்டது. அவரது வெளிவந்த முதல் படமாக  திருட்டு விசிடி ஆகும். இதில் அவர் ஒரு முக்கிய பாத்திரத்தில் நடித்தார்.  இந்த திரைப்படத்தின் தயாரிப்புப் பணிகளானது 2014 இல் தொடங்கியது. இப்படத்திற்கு தயாரிப்பாளர் பிரபா (வினோத்), இயக்குநர் காதல் சுகுமார் (சின்னா)  மனோ (தில்லி) ஆகியோர் ஏற்று நடித்த  மூன்று முன்னணி கதாபாத்திரங்களின் பெயரின் முதல் எழுத்துகளைக் கொண்டே இந்தப் படத்திற்கு பெயரிடப்பட்டது. நடிகை சாக்‌ஷி அகர்வால் இந்த படத்தின் மூலம் தமிழ்த் திரைப்படத் துறையில்  முன்னணி நடிகையாக அறிமுகமாகவிருந்தார், ஆனால் தயாரிப்பு தாமதத்தால் அவரது மற்ற படங்கள் இதற்கு முன்னால் வெளியிடப்பட்டன. இந்த படத்தின் வழியாக நடிகர் செந்தில் நீண்ட நாட்களுக்குப் பிறகு மீண்டும் நடிக்க வந்தார்.

வெளியீடு 
இந்த திரைப்படம் 2015 செப்டம்பர் 24  அன்று வெளியிடப்பட்டது. வணிக ரீதியாக  கவனிக்கப்படாமல் போனது. நியூ இந்தியன் எக்ஸ்பிரஸின் விமர்சகர் படத்திற்கு எதிர்மறையான விமர்சனத்தை அளித்தார், "துரதிர்ஷ்டவசமாக படத்தின் அதிரடியும்,  நகைச்சுவையும் வேலை செய்யவில்லை". இதற்கு நேர்மாறாக, தமிழ்த் திரைப்பட போர்ட்டல் ஐஎஃப்லிக்ஸின் விமர்சகர் "படத்தின் கதை எளிமையானதாகத் தோன்றுகிறது, முன்னணி கலைஞர்கள் யதார்த்தமாக நடித்திருக்கிறார்கள், திரைக்கதை பாராட்டுக்குரியது" என்று கூறினார். இந்த படம் வணிக ரீதியாக சிறப்பான வெற்றியை ஈட்டவில்லை.

குறிப்புகள் 

இந்திய நகைச்சுவைத் திரைப்படங்கள்
2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
பெத்தபுலிவாரு

பெத்தபுலிவாரு (Pedapulivarru) என்பது இந்திய மாநிலமான ஆந்திராவின் குண்டூர் மாவட்டத்திலுள்ள ஒரு கிராம ஊராட்சியாகும். இது தெனாலி வருவாய் கோட்டத்தின் பட்டிபிரோலு மண்டலத்தில் அமைந்துள்ளது.

நிலவியல் 
பெத்தபுலிவாரு மண்டல் தலைமையகமான பட்டிபிரோலுவின் கிழக்கே 1,562 ஹெக்டேர் (3,860 ஏக்கர்) பரப்பளவில் உள்ளது.

பொருளாதாரம் 
கிராமத்தின் முக்கிய தொழில் விவசாயம். மேலும், நெல், வாழை மஞ்சள் போன்ற பயிர்கள் இங்கு பயிரிடப்படுகின்றன.

கல்வி 
2018-19 கல்வியாண்டிற்கான பள்ளி தகவல் அறிக்கையின்படி, கிராமத்தில் மொத்தம் 7 மாவட்ட / மண்டலப் பள்ளிகள் உள்ளன.

ஊரின் முக்கிய பிரபலங்கள் 
 சமுத்ராலா ராகவாச்சார்யா (மூத்த சமுத்ராலா) - இந்திய திரைப்பட திரைக்கதை எழுத்தாளரும், உரையாடல் எழுத்தாளரும், பாடலாசிரியரும், பின்னணி பாடகரும், இயக்குநரும், தயாரிப்பாளரும் ஆவார். 
 கே. விஸ்வநாத் - புகழ்பெற்ற இயக்குநர். தெலுங்குத் திரைப்படத்துறையில் எண்ணற்ற படங்களில் இயக்கியும் நடித்தும் இருக்கிறார். இவருடைய குழந்தைப் பருவம் இந்தக் கிராமத்தில் கழிந்தது. இவர் தனது ஆரம்பக் கல்வியை இங்கே பெற்றார். 
 கண்டசாலா - (கந்தாசல வெங்கடேஸ்வர ராவ்) தெலுங்கு, தமிழ், கன்னடம், மலையாளம், துளு மற்றும் இந்தி மொழி திரைப்படங்களில் பாடல்களைப் பாடியுள்ளார். சில திரைப்படங்களுக்கு இசையமைத்திருக்கிறார். இந்த ஊரில் சில காலம் வசித்து வந்தார். இந்த கிராமத்தில் உள்ள சிவன் கோவிலில் இவர் 15 ஆண்டுகள் பூசாரியாக இருந்தார்.
 இளைய சமுத்ராலா - தெலுங்குத் திரைப்படத்துறையில் பணியாற்றும் திரைக்கதை எழுத்தாளரும் தெலுங்குத் திரைப்படங்களில் தனது படைப்புகளுக்காக அறியப்பட்ட பாடலாசிரியரும் ஆவார். இவர் மூத்த திரைக்கதை எழுத்தாளர் மூத்த சமுத்ராலாவின் மகனாவார்.

மேற்கோள்கள் 

Coordinates on Wikidata
ஆந்திரப் பிரதேசம் மாநிலத்திலுள்ள ஊர்களும் நகரங்களும்
குண்டூர் மாவட்டம்
பார்வதி தேவி (அரசியல்வாதி)

ராணி பார்வதி தேவி தேசுகிட் வாங்மோ (Rani Parvati Devi Deskit Wangmo, 1 மே 1934 – 5 நவம்பர் 2024) இந்தியாவின் சம்மு காசுமீர் மாநிலத்தைச் சேர்ந்த லடாக் நகர மக்களைவையின் முன்னாள் (1977-1980) உறுப்பினராவார். .

ஆரம்ப கால வாழ்க்கை 
1934 ஆம் ஆண்டு மே மாதம் முதல் தேதியன்று  காங்சார்  அரண்மனையில் காங்சார் அரச குடும்பத்தில் பார்வதி பிறந்தார். லாகவுல் மாவட்டத்தின்  பெரிய அரச வீடாக இவ்வரச குடும்பம் கருதப்படுகிறது. தற்போது இமாச்சலப் பிரதேசத்தின் லாகவுல் மற்றும் சுபிதி மாவட்டத்தின் ஒரு பகுதியான  நைமா வாங்கியலில் இவர் பிறந்தார். பார்வதி தேவி ஐந்தாம் வகுப்பு வரை கல்வி கற்றார்.

தொழில் 
பார்வதி தேவி லடாக்கில்  தான் ஈடுபடும் சமூகப் பணிகளுக்காக நன்கு அறியப்படுகிறார். 1958 ஆம் ஆண்டு லேவின் செயல்பாட்டுக் குழுவான நல விரிவாக்கத் திட்டத்தின் ஒருங்கிணைப்பாளராகத் தேர்ந்தெடுக்கப்பட்டார்.

1977 இந்திய பொதுத் தேர்தலுக்கு, இந்திய தேசிய காங்கிரசு கட்சி   லடாக் தொகுதியில் பார்வதி தேவியைத் தனது வேட்பாளராக்கியது. காங்கிரசின்  உள்ளூர் கூட்டணிக் கட்சியான   சம்மு & காசுமீர் தேசிய மாநாட்டுக் கட்சி  இவரை ஆதரித்தது. ஒரு சுயேட்சை வேட்பாளர் மட்டுமே பார்வதி தேவியை எதிர்த்து நின்றார்.  பார்வதி அவரை 2,877 வாக்குகள் வித்தியாசத்தில் தோற்கடித்தார் (அவரது 20,253 க்கு எதிராக 23,130 வாக்குகள்) லடாக்கிலிருந்து தேர்ந்தெடுக்கப்பட்ட முதல் பெண் நாடாளுமன்ற உறுப்பினர் என்ற சிறப்பு பார்வதிக்கு கிடைத்தது. பார்வதி தேவியும்  பேகம் அக்பர் யெகான் அப்துல்லாவும் மட்டுமே 1977 ஆம் ஆண்டுத் தேர்தலில் வெற்றி பெற்ற சம்மு & காசுமீர் பெண்கள் ஆவர்.  ஐந்து வருட காலத்தை முடிக்க முடியாமல் ஆட்சி முடிவுக்கு வந்ததால் 1980 ஆம் ஆண்டில் மற்றொரு தேர்தல் நடைபெற்றது. இந்த முறை தேசிய மாநாட்டுக் கட்சி லடாக்கில் தனது வேட்பாளரை நிறுத்தியது.

லடாக்கிய கலை மற்றும் பண்பாடு  மீதான நம்கியல் ஆராய்ச்சி நிறுவனத்தை நிறுவி பார்வதி தேவி   ஒரு நிறுவனர் மற்றும் தலைவர் ஆனார்.

தனிப்பட்ட வாழ்க்கை 
லடாக்கின் அரச பரம்பரையைச் சேர்ந்த குஞ்சாங் நாம்கியாலை  பார்வதி தேவி 1950 ஆம் ஆண்டு சூலை மாதம் 10 ஆம் தேதியன்று  மணந்து கொண்டார்.  பார்வதியின் கணவர் குடிப்பழக்கத்திற்கு அடிமையாகி 48 வயதில் இறந்தார். அப்போது இரண்டு மகன்கள் மற்றும் இரண்டு மகள்கள் உட்பட தேவிக்கு நான்கு குழந்தைகள் இருந்தனர். அதற்கு பதிலாக பார்வதி  தன் மைத்துனரை குடும்பத்திலிருந்து விலக்கி, அவருக்காக மாதாந்திர உதவித்தொகையை ஏற்பாடு செய்தார். அவர் இந்த செயலை  நீதிமன்றத்திற்கு எடுத்துச் சென்றார். இறுதியில், நீதிமன்றத்திற்கு வெளியே ஓர் உடன்படிக்கை ஏற்பட்டு  குடும்பச் சொத்தின் ஒரு பகுதியை உடைமையாக அவர் பெற்றார்.

பார்வதி தேவி லடாக்கு நகரிலுள்ள சுடோக் அரண்மனையில் வசித்தார். இது ஓர் அருங்காட்சியகமாகவும் செயல்படுகிறது. குளிர்காலத்தில் பார்வதி தேவி  மணாலியில் வசித்து வந்தார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
6வது மக்களவை உறுப்பினர்கள்
2024 இறப்புகள்
1934 பிறப்புகள்
லடாக் அரசியல்வாதிகள்
எச். எம். ரெட்டி

ஹனுமப்பா முனியப்ப ரெட்டி (Hanumappa Muniappa Reddy) (12 ஜூன் 1892 - 14 ஜனவரி 1960), எச்.எம்.ரெட்டி என்றும் அழைக்கப்படும் இவர் ஓர் இந்திய திரைப்பட இயக்குநரும் தயாரிப்பாளரும் ஆவார். தெலுங்குத் திரைப்படங்களில் தனது படைப்புகளுக்கு பெயர் பெற்ற இவர், தெலுங்கிலும் தமிழிலிலும் ஒரே நேரத்தில் படமாக்கப்பட்ட காளிதாஸ் என்ற முதல் இந்திய பன்மொழி ஒலித் திரைப்படத்தை இயக்கினார். பின்னர் இவர் 1932ஆம் ஆண்டில் முதல் முழு நீள தெலுங்கு ஒலிப் படமான பக்த பிரகலாதாவை தயாரித்து இயக்கினார்.

ஆரம்ப கால வாழ்க்கை 
1892 ஜூன் 12 இல் பிறந்த இவர் பெங்களூரில் படித்தார்.  பிறகு சிலகாலம் காவல் ஆய்வாளராகப் பணியாற்றினார். பின்னர் ஆங்கிலேயர்களுக்காக வேலை செய்ய ஆர்வம் காட்டாததால் தனது பணியை விட்டு விலகினார்.  திரைப்படத் துறையில் ஆர்வம் கொண்ட இவர், மும்பைக்குச் சென்று தெலுங்குத் திரைப்படங்களில் பணி செய்ய ஆரம்பித்தார். அங்கு இவர் ஒரு படப்பிடிப்பு அரங்கத்தில் உதவியாளாராக பணியாற்றினார்.

பி. என். ரெட்டி என்பவருடனும் நடிகை ப. கண்ணாம்பா ஆகியோரை பங்குதாரராகக் கொண்டு சென்னையில் 'ரோகிணி பிக்சர்ஸ் லிமிடெட்' என்ற நிறுவனத்தைத் தொடங்கினார். இந்த நிறுவனத்திலிருந்து வெளியான முதல் படம் "கிருஹ லட்சுமி", இது "ரங்கூன் ரவுடி" நாடகத்தை அடிப்படையாகக் கொண்டது.

எச். எம். ரெட்டி 14 ஜனவரி 1960 அன்று 'கஜ தொங்கா' தயாரிப்பின் போது இறந்தார்.

இதையும் பார்க்கவும் 

 ரகுபதி வெங்கய்யா

மேற்கோள்கள்

வெளி இணைப்புகள் 
 

தெலுங்குத் திரைப்பட இயக்குநர்கள்
1960 இறப்புகள்
1892 பிறப்புகள்
பி. ஏ. சுப்பா ராவ்

பி. ஏ. சுப்பா ராவ் (இறப்பு:1987 ) என்று நன்கு அறியப்பட்ட புகதா வெங்கட சுப்பா ராவ் ஓர்  தெலுங்குத் திரைப்படத்  தயாரிப்பாளரும், இயக்குனருமாவார். தெலுங்குத் திரையுலகில் வாழ்நாள் பங்களிப்பிற்காக ரகுபதி வெங்கையா விருதும் ஒரு பிலிம்பேர் விருதும் பெற்றார்.

இவர் 1950இல் வெளிவந்த பல்லெட்டூரி பில்லா என்ற படத்துடன் கதாசிரியராகவும், திரைக்கதை எழுத்தாளராகவும், இயக்குனராகவும், தயாரிப்பாளராகவும் என தனது வாழ்க்கையைத் தொடங்கினார். பல்துறை நடிகரும், அரசியல்வாதியுமான என். டி. ராமாராவுக்கு இந்தப் படத்தில் நாயகனாக முதல் வாய்ப்பு கொடுத்தார். இது ஒரு சிறிய வணிக வெற்றியாக இருந்தது. மேலும் இவரும் நாயகனும் இப்படத்திலிருந்து நல்ல பெயரைப் பெற்றனர்.

பி.ஏ.எஸ்.புரொடக்சன்ஸ் என்ற நிறுவனத்தின் சார்பில் ராஜு பேடா, செஞ்சு லட்சுமி , பீஷ்மர் போன்ற சில படங்களை தயாரித்துள்ளார்.

இவர் 1954 இல் என். டி. ராமாராவ், சுதாகர் ஆகியோர் முக்கிய வேடங்களில் நடிக்க ராஜூ பேடாவை உருவாக்கினார். இது மார்க் டுவெய்ன் எழுதிய நூலின் அடிப்படையில் உருவான தி பிரின்ஸ் அண்ட் தி பாப்பர் என்ற அமெரிக்கத் திரைப்படத்தின் மறு ஆக்கமாகும்.

இதையும் காண்க 
 ரகுபதி வெங்கய்யா விருது

மேற்கோள்கள்

வெளி இணைப்புகள் 
 
 Photograph of B. A. Subba Rao at Legends in Telugu Film Industry.

1987 இறப்புகள்
தெலுங்குத் திரைப்பட இயக்குநர்கள்
அனுராதா லோகியா

அனுராதா லோகியா ( Anuradha Lohia ) இந்திய மூலக்கூறு ஒட்டுண்ணியலாளர் ஆவார். தொற்று நோய்கள் துறையில்  இவர் பணிபுரிகிறார்.  தற்போது மாநிலப் பல்கலைக்கழகத்தின் துணைவேந்தராக உள்ளார். முன்னதாக இவர்  கொல்கத்தாவில் உள்ள போசு நிறுவனத்தில் உயிர் வேதியியல் துறையின் தலைவராக இருந்தார். இந்தோ-பிரிட்டிசு வெல்கம் அறக்கட்டளை, இந்தியாவில் மருத்துவ ஆராய்ச்சியை ஊக்குவிக்கும் டிபிடி இந்தியா அலையன்சு என்ற அமைப்புகளின் தலைவராகவும் அனுராதா இருந்துள்ளார்.

கல்வி மற்றும் தொழில் 
கொல்கத்தாவில் உள்ள பெண்களுக்கான மாடர்ன் உயர்நிலைப் பள்ளி மாணவியாக இவர் கல்வி கற்றார். கொல்கத்தா பல்கலைக்கழகத்தில் உள்ள மாநிலக் கல்லூரியில் படித்து உடலியல் அறிவியலில் இளநிலை பட்டமும், கொல்கத்தா பல்கலைக்கழகத்தின் ராசாபசார் அறிவியல் கல்லூரியில்  படித்து முதுநிலை உடலியல் பட்டமும் பெற்றார். பின்னர் இந்திய வேதியியல் உயிரியல் நிறுவனத்தில் விப்ரியோ காலரா எனப்படும் பாக்டீரியா குறித்த ஆய்வை மேற்கொண்டு  முனைவர் பட்டம் பெற்றார். அனுராதா உலகின் பல்வேறு பல்கலைக்கழகங்களில் வருகை தரும் விஞ்ஞானியாக இருந்தார்.  நியூயார்க் பல்கலைக்கழக மருத்துவ மையத்தில் முதுகலை ஆராய்ச்சி செய்தார். இந்திய அறிவியல் அகாடமியின் உறுப்பினராகவும் தேர்ந்தெடுக்கப்பட்டார் .  சிறீ சக்தி விருதும், யுனெசுகோவின் மூலக்கூறு மற்றும் செல் உயிரியல் வலையமைப்பு  மானியமும் வழங்கப்பட்டன.

மேற்கோள்கள் 

வாழும் நபர்கள்
இந்திய அறிவியலாளர்கள்
பெண் அறிவியலாளர்கள்
உயிரியலாளர்கள்
குடவள்ளி ராமபிரம்மம்

குடவள்ளி ராமபிரம்மம் (Gudavalli Ramabrahmam) ஓர் இந்திய திரைப்பட இயக்குநரும், திரைக்கதை எழுத்தாளரும், தயாரிப்பாளரும் ஆவார். இவர் முக்கியமாக தெலுங்குத் திரையுலகில் தனது படைப்புகளுக்கு பெயர் பெற்றவர். இவர் மாலா பிள்ளா (1938) , ரைத்து பிட்டா (1939) போன்ற விமர்சன ரீதியாக பாராட்டப்பட்ட சமூக பிரச்சனைத் திரைப்படங்களை இயக்கியவர். 1945ஆம் ஆண்டில், இவர் தென்னிந்திய திரைப்பட வர்த்தக சபையின் தலைவராக தேர்ந்தெடுக்கப்பட்டார். இவர் பல்நாட்டி யுத்தம் என்ற திரைப்படத்தின் இணை இயக்குநராகவும் இருந்தார்.

ஆரம்ப வாழ்க்கையும் தொழிலும் 
இவர், 1902இல் கிருஷ்ணா மாவட்டம் நந்தமுரு கிராமத்தில் குடவள்ளி வெங்கய்யா - பாப்பம்மா தம்பதியருக்கு பிறந்தார். 1918இல், இவர் தனது இடைநிலைக் கல்வியை பந்தரிலுள்ள தேசியக் கல்லூரியில் முடித்தார். பதினெட்டு வயதில் சாராதாம்பாள் என்பவரை திருமணம் செய்து கொண்டார். 1931இல், இவர் ஆந்திர விவசாயிகள் சந்திப்பு ஏற்பாட்டுக் குழுவின் தலைவரானார். 1934இல், ஆந்திர நாடக அமைப்பின் செயலாளராக தேர்ந்தெடுக்கப்பட்டார். பின்னர் சென்னையில் பிரஜாமித்ரா என்ற இதழின் ஆசிரியராகப் பணியாற்றினார்.

அதைத் தொடர்ந்து,  தெலுங்குத் திரையுலகில் நுழைந்தார். மேலும் "சாரதி சித்ரா" என்ற திரைப்படத் தயாரிப்பு நிறுவனத்தை நிறுவி, "கனக தாரா" என்ற படத்தின் தயாரிப்பு நிர்வாகியாக பணியாற்றினார். பின்னர் இவர் தனது சொந்தத் தயாரிப்பில் திரௌபதி வஸ்த்ராபரணம் என்ற நாட்டுப்புறத் திரைப்படம் மூலம் இயக்கத்தில் இறங்கினார். பின்னர் தயாரிப்பாளர் பி.வி.தாஸுடன் இணைந்து ஸ்ரீ கிருஷ்ண லீலாலு என்ற படத்தை இயக்கினார். இவர் ரைத்து பிட்டா (1939), இல்லாலு (1940) அபவாது (1941), பத்தினி (1942), பந்துலம்மா (1943), மாயலோகம் (1945) போன்ற படங்களையும் இயக்கியுள்ளார். இவர் 1 அக்டோபர் 1946 இல் இறந்தார்.

மேற்கோள்கள் 

கிருஷ்ணா மாவட்ட நபர்கள்
1946 இறப்புகள்
1902 பிறப்புகள்
தெலுங்குத் திரைப்பட இயக்குநர்கள்
ஔசெப்பச்சன்

மேச்செரி லூயிசு ஔசெப்பச்சன் (பிறப்பு 13 செப்டம்பர் 1955), ஓர் இந்திய திரைப்பட இசையமைப்பாளரும், பாடகரும் ஆவார். இவர் முக்கியமாக மலையாளத் திரைப்படங்களுக்கு இசையமைக்கிறார். இவர் ஏராளமான திரைப்பட ஒலிப்பதிவு தொகுப்புகளுக்கும், பின்னணி பாடல்களுக்காகவும் தேசிய விருது, பிலிம்பேர் விருது, கேரள மாநில திரைப்பட விருதுகளைப் பெற்றவர். இவர் மலையாளத்தில் இந்திய இசையின் மிகச்சிறந்த இசையமைப்பாளர்களில் ஒருவராகக் கருதப்படுகிறார்.

சுயசரிதை 
13 செப்டம்பர் 1955 இல் மேச்சேரி லூயிசு - மாதிரி பலியக்காரா ஆகியோருக்கு கேரளாவின் திருச்சூரில் ஒல்லூரில் பிறந்தார். இவர் தனது முறையான கல்வியை திருச்சூர் புனித தோமையா கல்லூரியில் முடித்தார். இசையில் ஆர்வம் கொண்டிருந்த இவர் தனது கல்வியை முடித்த பின்னர், ஒரு சிறந்த வயலின் கலைஞராக மாறினார். "வாய்ஸ் ஆஃப் திருச்சூர்" உள்ளிட்ட சில இசை குழுக்களில் வயலின் கலைஞராக தனது இசை வாழ்க்கையைத் தொடங்கினார். பின்னர் புகழ்பெற்ற பின்னணிப் பாடகி பி. மாதுரியின் இசை நிகழ்ச்சிகளில் வயலின் கலைஞராக வாய்ப்பு கிடைத்தது. பின்னர் இவர் இசை அமைப்பாளர் பவவூர் ஜி. தேவராஜன் மாஸ்டரின் கீழ் வயலின் கலைஞரானார். பின்னர் இவர் சென்னைக்குச் சென்றார். அங்கு மலையாளப் படங்களின் பெரும்பாலான பதிவு வேலைகள் செய்யப்பட்டன.

தொழில் 
திரையுலகில் ஈனம் என்ற திரைப்படதிற்காக இவர் முதன் முதலில் பின்னணி இசை அமைத்தார். இவர் ஆரவம் (1979) படத்திற்கு கூடுதல் பின்னணி இசையமைத்தார். அதில் இவர் வயலின் வாசிப்பவராகவும் நடித்திருந்தார். இருப்பினும் இயக்குநர் பரதன் இயக்கிய காதோடு காத்தோரம் (1985), இவரது அறிமுகமாக கருதப்படுகிறது. இந்தப் படத்தில் இவரது வயலின் இசை வெகுவாக பாரட்டப்பட்டது. பின்னர் இவர் 120 படங்களுக்கு மேல் இசையமைத்தார். வி.கே.பிரகாஷ் இயக்கிய வர்த்தகமற்ற இந்திப் படமான பிரீக்கி சக்ராவுக்கான பாடல்களையும் இவர் இசையமைத்தார். மேலும் பல இந்திப் படங்களுக்கான பின்னணி இசையையும், குறிப்பாக பிரியதர்ஷன் இயக்கிய படங்களுக்கு இசையமைத்தார். இவரது திரைப்படம் அல்லாத பாடல்களில் ஓனபூதலம், வசந்தகீதங்கள், பல கிறிஸ்தவ பக்தி பாடல்கள் போன்ற பிரபலமான இசைத் தொகுப்புகளும் உள்ளன. இசை இயக்கம் தவிர, இவர் ஏஷ்யாநெட்டின் ஐடியா ஸ்டார் சிங்கர் 2008  என்ற நிகழ்ச்சியிலும், கைரளி தொலைக்காட்சியின் கந்தர்வ சங்கீதம் 2012 என்ற நிகழ்ச்சியிலும் நடுவராக இருந்தார்.

விருதுகள் 
1987 இல் உன்னிகளே ஒரு கத பறையம் திரைப்படத்திற்காக இவருக்கு முதல் மாநில விருது கிடைத்தது. இவரது முதல் தேசிய விருது 2007ஆம் ஆண்டில் பிரபல இயக்குநர் சியாமபிரசாத்தின் ஒரே கடல் படத்திற்காக கிடைத்தது. இந்த படத்தில் உள்ள அனைத்து பாடல்களும் சுபபந்துவராலி இராகத்தில் இசையமைக்கப்பட்டுள்ளன. நாதன் என்ற படத்திற்காக சிறந்த இசை அமைப்பாளருக்கான மாநில விருது கிடைத்தது. புகழ்பெற்ற இசைக்கலைஞர்கள் பலர் இவருடைய சீடர்களாக இருந்தனர். இதில் ஏ. ஆர். ரகுமான், வித்தியாசாகர், ஹாரிஸ் ஜயராஜ் போன்றோர் அடங்குவர். இசையமைப்பாளர் கோபி சுந்தர் இவரது உதவியாளர், பின்னணிப் பாடகர் பிராங்கோ சைமன் இவரது மருமகன்.

மேற்கோள்கள்

வெளி இணைப்புகள் 
 
 Ouseppachan at MSI

தென்னிந்திய பிலிம்பேர் விருதுகளை வென்றவர்கள்
மலையாளத் திரைப்பட இசையமைப்பாளர்கள்
கேரள மாநில திரைப்பட விருது வென்றவர்கள்
இந்தியத் திரைப்பட இசையமைப்பாளர்கள்
வாழும் நபர்கள்
1954 பிறப்புகள்
நான் சிரித்தால்

நான் சிரித்தால் (Naan Sirithal)  என்பது 2020 ஆம் ஆண்டு வெளியான இந்திய தமிழ்  நகைச்சுவைத் திரைப்படம் ஆகும். இதை அறிமுக இயக்குநர் ராணா  எழுதி இயக்கியுள்ளார். மீசைய முறுக்கு, நட்பே துணை ஆகிய படங்களின் வெற்றியைத் தொடர்ந்து, சுந்தர் சி.  ஆதியின் மூன்றாவது படத்தை தயாரித்தார். இது மூன்றாவது தொடர் வெற்றியையும் ஈட்டியது. இப்படத்தில் ஹிப்ஹாப் தமிழா, ஐஸ்வர்யா மேனன் ஆகியோர் முதன்மை வேடத்தில் நடிக்க, கே. எஸ். ரவிக்குமார் எதிர்மறை பாத்திரத்தில் நடித்துள்ளார். படவா கோபி மற்றும் எரும சாணி விஜய் துணை வேடங்களில் நடித்துள்ளனர். இது ராணாவின்  குறும்படமான கெக்க பெக்க கெக்க பெக்கவின்  திரைப்படப் பதிப்பாகும். படம் 2020 பெப்ரவரி 14 அன்று வெளியிடப்பட்டது.

கதைச் சுருக்கம் 
நரம்பியல் பிரச்சனையால் பாதிக்கப்பட்ட காந்தி (ஹிப்ஹாப் தமிழா) எந்த வகையான உணர்ச்சி என்றாலும் சிரித்துவிடுவார். இதனால் தன் காதல், வேலை போன்றவற்றை இழக்கிறார். இதனால் காந்தியின் உயிருக்கே ஆபத்து ஏற்படும் நிலை ஏற்படுகிறது. இதிலிருந்து எப்படி காந்தி தப்பினான் என்பதே கதை

நடிப்பு 

 ஹிப்ஹாப் தமிழா காந்தி, நரம்பியல் கோளாரால் சிரிப்பு நோயால் அவதிப்படும்  மனிதர்
 ஐஸ்வர்யா மேனன் அங்கிதா சிரேஷ் 
 கே. எஸ். ரவிக்குமார் தில்லிபாபு
 ரவி மரியா சக்ரதாஸ்
 ஷா ரா நெல்சன்
 முனீஷ்காந்த் ராமதாஸ் மாணிகம்
 பாண்டியராஜன் மனநல மருத்துவர் வீரபாத்திரன்
 படவா கோபி காந்தியின் தந்தை கோபியாக
 சுஜாதா சிவக்குமார் காந்தியின் தாயாக
 யோகி பாபு காந்தியின் நண்பர் டில்லி பாபு
 ஜி. மாரிமுத்து அமைச்சர் தங்கதுரை
 எரும சாணி விஜய் காந்தியின் நண்பர் தியாகு
 விச்சு விசுவநாத் அன்பு
 டி. ஆர். கே. கிரண் பெருமாள்
 புட் சட்னி ராஜ்மோகன் காந்தியின் வேலைக்காரனும் ஜூலியின் சகோதரனுமான மனோஜ்
 லல்லு ரோஹித், காந்தியின் கல்லூரி நண்பர்
 மரியா ஜூலி  டில்லி பாபுவின் முன்னாள் காதலி, மனோஜின் தங்கை
 அர்ச்சணா சந்ரோக்
 ரேகா சுரேஷ் அங்கிதாவின் தாய்
 அருள் டி. அங்கிதாவின் தந்தை சங்கர்
 மூணார் ரமேஷ் ரவி
 புதுப்பேட்டை சுரேஷ் கலெக்சன் சேகர்
 சத்திய குரமன் காந்தியின் அடியாள்
 கிசோர் ராஜ்குமார் டில்லிபாபுவின் அடியாள்
 விஜே ஆஷிக் ஜுலியின் முன்னாள் ஆண் நண்பர்
 தீபக்ராஜ் குணசேகரன் ஒலா வண்டி ஒட்டுநர்
 தளபதி தினேஷ் பவுள் ராஜ்
 லொல்லு சபா ஈஸ்டர் காந்தியின் அண்டை வீடுக்காரர்
ஸ்ரீநாத்  (சீனிவாசன்) 
கௌதமி வீரபத்திரனின் பக்கத்து வீட்டுக்காரர்

தயாரிப்பு 
படத்தின் முதன்மை படப்பிடிப்பு 2019  சூலையில் தொடங்கி, 2019 திசம்பர் 4  வரை நீடித்தது. இப்படத்தின் வழியாக ஹிப்ஹாப் தமிழா ஆதி மற்றும் சுந்தர் சி. ஆகியோர் மூன்றாவது முறையாக இணைந்தனர்.

இசை 
இப்படத்திற்கான பாடல் வரிகளை ஹிப்ஹாப் தமிழா, கபிலன் வைரமுத்து, அறிவு ஆகியோர் எழுதினர்.  பாடல் இசை, பின்னணி இசை ஆகியவற்றை ஹிப்ஹாப் தமிழா  அமைத்தார். படத்தின் முதல் தனிப்பாடலான "பிரேக் அப் பாடல்" 2019  திசம்பர் 7  அன்று வெளியிடப்பட்டது. இரண்டாவது ஒற்றை பாடல் "தோம் தோம்" 2019 திசம்பர் 21 அன்று வெளியிடப்பட்டது. மூன்றாவது ஒற்றை பாடல் "அஜக்கு குமுக்கு" 2020 சனவரி 11  அன்று வெளியிடப்பட்டது. நான்காவது தனிப்பாடல் "ஹேப்பி பர்த்டே" 2020 சனவரி 25 அன்று வெளியிடப்பட்டது.

வெளியீடு 
இப்படம் 2020 பெப்ரவரி 14  அன்று வெளியிடப்பட்டது.

மேற்கோள்கள்

வெளி இணைப்புகள் 

 

இந்தியத் தமிழ்த் திரைப்படங்கள்
2020 தமிழ்த் திரைப்படங்கள்
அறிமுக இயக்குநர் திரைப்படங்கள்
பாண்டியராஜன் நடித்த தமிழ்த் திரைப்படங்கள்
யோகி பாபு நடித்த திரைப்படங்கள்
1070 அலுமினிய உலோகக் கலவை

1070  அலுமினிய உலோகக் கலவை (1070 aluminium alloy) ஒரு தூய்மையான அலுமினியக் கலப்புலோகமாகும். அதிமான அரிப்பு எதிர்ப்பும் சிறந்த பற்றவைத்து இணைக்கும் திறனும் கொண்ட உலோகக் கலவையாக இது பயன்படுகிறது.

1070 அலுமினிய உலோகக் கலவையில் அலுமினியம், இரும்பு, சிலிக்கான், துத்தநாகம், வனேடியம், செப்பு, தைட்டானியம், மக்னீசியம், மற்றும் மாங்கனீசு போன்ற தனிமங்கள் சிறுபான்மை அளவுகளில் கலந்துள்ளன.

வேதி இயைபு

பயன்பாடுகள் 
அலுமினியம் 1070 கலப்புலோகத்தின் பயன்கள்:

 பொதுவான தொழிற்சாலை உட்கூறுகள்
 கட்டிடமும் கட்டுமானமும்
 போக்குவரத்து
 மின் பொருட்கள்
 கூர் உணர்வுத் தட்டுகள்
 ஆபரணக் கீற்றுகள்
 தகவல் தொடர்பு வடங்கள்
 குளிர்சாதன மற்றும் உறைவிப்புப் பெட்டிகள்

மேற்கோள்கள் 

கலப்புலோகங்கள்
அலுமினியக் கலப்புலோகங்கள்
கே. பி. இராமச்சந்திரன் நாயர்

கே. பி. இராமச்சந்திரன் நாயர் (K. P. Ramachandran Nair) தேசிய ஜனநாயகக் கட்சியின் நிறுவனராவார். இவர், 01 செப்டம்பர் 1983 முதல் 29 மே 1985 வரை கேரள அமைசரவையில் சுகாதார அமைச்சராகவும் இருந்தார். இவர் டாக்டர் கே.பி. பணிக்கர் என்பவருக்கு 1 ஜனவரி 1922 இல் பிறந்தார். இவர் டி.ரத்தினம்மாவை மணந்தார்.  28 பிப்ரவரி 2004 இல் இறந்தார்.

அரசியல் வாழ்க்கை 
இராமச்சந்திரன், "நாயர் சேவை அமைப்பின்" செயல்பாடுகளுடன் நெருக்கமாக தொடர்பு கொண்டிருந்தார். ஒரு காலத்தில் அதன் பொருளாளராகவும் அதன் இயக்குநர் குழு உறுப்பினராகவும் இருந்தார். இந்திய தேசிய காங்கிரசு கட்சி மூலம் அரசியலில் நுழைந்த போதிலும், பின்னர் இவர் நாயர் சேவை அமைப்பின் அரசியல் பிரிவான தேசிய ஜனநாயகக் கட்சியை உருவாக்க உதவினார்.

இவர் 1968-79 வரை  ஆழப்புழா நகராட்சி மன்றத் தலைவராக இருந்தார். 1982இல் கேரள மாநில சட்டசபை தேர்தலில் இந்தியப் பொதுவுடைமைக் கட்சியின் பி. கே. வாசுதேவன் நாயரை 1590 வாக்குகள் வித்தியாசத்தில் தோற்கடித்தார். 1991 கேரள மாநில சட்டசபை தேர்தலில் இந்தியப் பொதுவுடைமைக் கட்சியின் சோமசேகரனை தோற்கடித்து 746 வாக்குகள் பெற்று வெற்றி பெற்றார். இரண்டு முறையும் இவர் ஆலப்புழா சட்டமன்றத் தொகுதியிலிருந்து வெற்றி பெற்றார். கே. கருணாகரனின் மூன்றாவது அமைச்சகத்தில், இவர் 01 செப்டம்பர் 1983 முதல் 29 மே 1985 வரை சுகாதார அமைச்சராகப் பொறுப்பேற்றார்.

தேர்தல்

மேற்கோள்கள் 

2004 இறப்புகள்
1922 பிறப்புகள்
கேரள வரலாறு (1947- தற்போதுவரை)
கேரள அரசியல்வாதிகள்
இந்திய அரசியல்வாதிகள்
கே. கே. இராமச்சந்திரன் நாயர்

கே. கே. இராமச்சந்திரன் நாயர் (K. K. Ramachandran Nair) (1953 - 14 சனவரி 2018) இந்திய கம்யூனிஸ்ட் கட்சியின் (மார்க்சிசம்) அரசியல்வாதியாவார். கேரள சட்டமன்றத்தில் செங்கன்னூர் சட்டமன்றத் தொகுதியை 2016 முதல் தான் இறக்கும் வரை பிரதிநிதித்துவப்படுத்தினார்.

சொந்த வாழ்க்கை 
இவர், 1953 இல் செங்கன்னூர், ஆலாவில் பிறந்தார். பந்தளம், நாயர் சேவை அமைப்பின் கல்லூரியில் முதுகலை பொருளாதாரத்தில் பட்டம் பெற்றார். பின்னர் திருவனந்தபுரத்திலுள்ள அரசு சட்டக் கல்லூரியில் 1978 இல் சட்டப் பட்டம் பெற்றார்.

சென்னை, அப்போலோ மருத்துவமனையில் கல்லீரல் நோய்க்கு சிகிச்சை பெற்று வந்த இவர் 14 ஜனவரி 2018 அதிகாலை 4 மணிக்கு இறந்தார்.

அரசியல் வாழ்க்கை 
2001ஆம் ஆண்டு [[கேரள சட்டமன்றத் தேர்தலில் செங்கன்னூர் சட்டமன்றத் தொகுதியில் போட்டியிட்டு தோல்வியடைந்ததன் மூலம் தனது அரசியல் வாழ்க்கையைத் தொடங்கினார். இவர் இந்திய தேசிய காங்கிரசின் சோபனா ஜார்ஜ் என்பவரால் 1465 வாக்குகள் வித்தியாசத்தில் தோற்கடிக்கப்பட்டார்.

2016இல் நடந்த கேரள சட்டமன்றத் தேர்தலில் இந்திய தேசிய காங்கிரசின் பி. சி. விஷ்ணுநாத்தை 7983 வாக்குகள் வித்தியாசத்தில் தோற்கடித்து செங்கன்னூர் சட்டமன்றத் தொகுதியிலிருந்து கேரள சட்டமன்றத்திற்குத் தேர்ந்தெடுக்கப்பட்டார்.  2018இல் தான் இறக்கும் வரை இப் பதவியில் இருந்தார்.

மேற்கோள்கள் 

1953 பிறப்புகள்
2018 இறப்புகள்
கேரள வரலாறு (1947- தற்போதுவரை)
கேரளாவைச் சேர்ந்த இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
மாலதி பாசப்பா

மாலதி பாசப்பா (Malathi Basappa)  இந்திய வடிவழகி மற்றும் அழகு ராணியாவார். 1950 ஆம் ஆண்டு இவர் பிறந்தார். 1972  ஆம் ஆண்டில் பாரத சுந்தரியாக மாலதிக்கு முடிசூட்டப்பட்டது. இதே ஆண்டு நடைபெற்ற உலக அழகிப் போட்டிக்கு மாலதி பாசப்பா இந்தியாவை பிரதிநிதித்துவப்படுத்தினார். இப்போட்டியில் 4 ஆவது இடத்தைப் பிடித்தார்.

வாழ்க்கைக் குறிப்பு 
பாசப்பா இந்தியாவின் மைசூர் நகரில் பிறந்தார். ஓர் அரசியல் கௌரவ பட்டதாரியான இவர் தேசிய அளவிலான கூடைப்பந்து வீராங்கனையாகவும், பரதநாட்டிய நடனக் கலைஞராகவும் இருந்தார்.  இந்தியாவின் வடிவழகியான இவர் பாரத சுந்தரி 1972 என்ற போட்டியில் பங்கேற்றார். அந்த நாட்களில் ஃபெமினா இந்திய அழகி  அமைப்பு உலக அழகிப் போட்டிக்கான உரிமையை வைத்திருக்கவில்லை.  போட்டியில் வென்ற இவருக்கு இந்திய அழகி என்ற பொருளில் பாரத சுந்தரி  1972  என்று முடிசூட்டப்பட்டது. இதே ஆண்டு மாலதி பாசப்பா உலக அழகிப் போட்டியிலும் இந்தியாவை பிரதிநிதித்துவப்படுத்தினார்.

மேற்கோள்கள் 

வாழும் நபர்கள்
1951 பிறப்புகள்
மைசூர் நபர்கள்